lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv sv fr en es lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv nl en lv nl en lv nl en lv nl en eo nl ja eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Sācies gada balvas kultūrā “Kilograms kultūras 2022” Rudens balsojums – ZZ.lv
Vārda dienas svin: Monika, Zilgma, Zilga
andra.ozola@zz.lv - 12.09.2022 - 8:22
“Aizvadīta piesātināta, notikumiem bagāta vasara. Kultūras pasākumi atkal ir kļuvuši vērienīgi un pulcē lielas skatītāju auditorijas. Mēs esam piedzīvojuši gan lielkoncertus un grupu koncerttūres, gan koncertestrādes atklāšanu, uzvedumu Mežaparka Lielajā estrādē un pat starptautisku Eiropas koncertu ar simtiem tūkstošu skatītāju visā pasaulē… Šiem lielpasākumiem līdzās ir iznākušas grāmatas, atklātas izstādes, notikuši festivāli un teātru pirmizrādes. Tagad skatītāji bauda arī pandēmijas dēļ iekavēto filmu pirmizrādes, un tām uzslāņojas arvien jauni un jauni kultūrnotikumi. Saraksts ir bagātīgs, tādēļ izvēle nebūs viegla, bet tomēr rosinoša, jo balsojumā aptveram, cik lieliska un daudzveidīga ir Latvijas kultūras pasaule,” pauž žūrijas pārstāve, Latvijas Televīzijas (LTV ) Kultūras raidījumu redakcijas vadītāja Ieva Rozentāle.
“Ekatό Xpόvιa” (“Simts gadi”) – komponista Jaņņa Ksenaka jubilejas svinības 29. maijā koncertzālē “Latvija”. Ideja – Guntars Freibergs.
Dūdu un bungu grupas “Auļi” Jāņu programma Valmiermuižas etnomūzikas festivālā 18. jūnijā Valmiermuižas parkā.
Riharda Vāgnera operas “Tristans un Izolde” koncertatskaņojums Cēsu mākslas festivālā 9. jūlijā koncertzālē “Cēsis”. Latvijas Nacionālais simfoniskais orķestris, solisti, diriģents Andris Poga.
Festivāls “LNSO vasarnīca 2022” no 19. līdz 21. augustam koncertzālē “Latvija”.
Koncerts “Vārds jaunajiem. Krista Audere” 25. Starptautiskajā Garīgās mūzikas festivālā 27. augustā Rīgas Sv. Pētera baznīcā, 28. augustā Liepājas Sv. Jāzepa Romas katoļu katedrālē. Valsts akadēmiskais koris “Latvija”, diriģente Krista Audere.
Daudzsēriju mākslas filma “Krimināllieta iesācējam”. Režisors Armands Zvirbulis, “Red Dot Media”.
Dokumentālā filma “Hekabes jautājums”. Režisors Pēteris Krilovs, “VFS Films”.
Dokumentālā filma “Krilova metode”. Režisore Linda Veinberga, Latvijas Televīzija.
Saturs turpināsies pēc reklāmas.
Dokumentālā filma “Bahs pret Covid”. Režisors Ivars Zviedris, “Dokumentālists”.
Izrāde “Grimmi”. Liepājas teātris, režisors Elmārs Seņkovs.
Saturs turpināsies pēc reklāmas.
Izrāde “Post Scriptum”. Jaunais Rīgas teātris, režisors Alvis Hermanis.
Koncertizrāde “Keruaka ceļš”. Dailes teātris, režisore Laura Groza.
Fiziskā teātra izrāde “Attālums starp mums”. Ģertrūdes ielas teātris, horeogrāfe Jana Jacuka.
Saturs turpināsies pēc reklāmas.
Opera “Vēsā”. Valmieras vasaras teātra festivāls, ideja un telpa – Katrīna Neiburga, komponiste Anna Ķirse, kustību režija – Kristīne Brīniņa, režija – Klāvs Mellis.
Ievas Iltneres personālizstāde “Izšūtais selfijs”. Galerija “Māksla XO”, kuratore Ilze Žeivate.
Daiņa Pundura personālizstāde “Lielo dzīvnieku gaidot”. Cēsu mākslas festivāls.
Jāņa Aivara Karlova personālizstāde “Nepakļaušanās”. Latvijas Nacionālais mākslas muzejs, kuratore Anna Pūtele.
Pētera Sidara personālizstāde “Iztrūkstošais skats ainavā”. Kultūras centrs “Siguldas devons”.
Liepājas Karostas ūdenstorņa atvērtās mākslinieku darbnīcas. Gleznotāji Veronika Frolova un Reinis Liepa, tēlnieks Egons Peršēvics. Rīkotājs Egons Peršēvics sadarbībā ar Karostas glābšanas biedrību.
Madaras Gruntmanes dzejoļu krājums “Aizmīlestība”. Izdevniecība “Neputns”.
Andras Manfeldes dzejoļu krājums “Poēma ar mammu”. Izdevniecība “Dienas Grāmata”.
Arno Jundzes romāns “Es nemiršu nekad”. Izdevniecība “Dienas Grāmata”.
Oskara Vizbuļa romāns “Ja vīrietis prastu runāt”. Izdevniecība “Latvijas Mediji”.
Daces Vīgantes romāns “Romantiķis”. Izdevniecība “Zvaigzne ABC”.
Grupas “Sigma” albums “Ostinācijas” un prezentācijas koncerti. Izdevējs “Biedrība HI”
Koncertuzvedums “Ziedonis. Lācis. Vīrieši” 18. un 19. jūnijā Dailes teātrī. Komponists Kārlis Lācis, režisors Reinis Suhanovs.
Jāņa Šipkēvica albums “Apgaismo mani” un jubilejas koncerti. Izdevējs “Tru Music Studio”.
Festivāls “Summer Sound” no 29. līdz 30. jūlijam Liepājā.
Grupas “Tautumeitas” albums un lielkoncerts “Skrejceļš” 26. augustā Skultes ostā. Izdevējs “Tautumeitas”.
Dziedātāja Katrīna Paula Felsberga par Cerlīnas lomu Volfganga Amadeja Mocarta operas “Dons Žuans” iestudējumā Latvijas Nacionālajā operā.
Starptautiskais dzejas festivāls “Page Break”. Biedrība “I Dit It” sadarbībā ar Jelgavas pilsētu.
Dramaturģe Marika Pudule-Indāne par debijas lugu “Briksdāles ledājs”.
NMV Rīgas Doma kora skolas mūziklu nodaļas audzēkņi par Kārļa Lāča mūzikla “Pūt, vējiņi” iestudējumu.
Izstāde “Laikmetu vizionārs. Auseklis Baušķenieks”. Latvijas Nacionālais mākslas muzejs, kuratore Agnese Zviedre.
Izstāde “Bruno Vasiļevskis. P.S.”. Cēsu mākslas festivāls, kurators Vilnis Vējš.
Atjaunotais Āgenskalna tirgus. SIA “Kalnciema iela”, “Arhitektes Lienes Griezītes studija”, atjaunošanas projekta autore Liene Griezīte.
Jelgavas Sv. Trīsvienības baznīcas torņa vēstures ekspozīcijas “Jelgava laika griežos”, “Mode Jelgavā cauri gadsimtiem”, “Jelgavas Svētās Trīsvienības baznīcas stāsts”. “DJA – Didzis Jaunzems Architecture”, “SOLAVI”, “YES WE CAN”, “Overly”, Roberts Rubīns.
Haralda Sīmaņa vinila plate “Pa apli”. Izdevējs Kultūras menedžmenta centrs “Lauska”.
Izrāde “Kokvilnas lauku vientulībā”. Dailes teātris, režisors Timofejs Kuļabins.
Multimediju izstāde un laikmetīgās dejas pieredze “Dārziņš”. Rīgas mākslas telpa, horeogrāfe Liene Grava, režisors Roberts Rubīns, mūzikas apskatnieks Orests Silabriedis, māksliniece Kristīna Rubīna.
Koncertuzvedums “Dziesma dejo, deja skan”. 5. un 6. augustā Mežaparka Lielajā estrādē, mākslinieciskie vadītāji Mārtiņš Klišāns un Agris Daniļevičs, režisore Ilze Jakubovska.
Izstāde un monogrāfija “Purvītis”. Latvijas Nacionālais mākslas muzejs, izdevniecība “Neputns”, kuratore Aija Brasliņa, sastādītāja Laima Slava.
Latvijas Okupācijas muzeja jaunā ekspozīcija. Latvijas Okupācijas muzejs, dizaina birojs “H2E”.
Koncertdārza “Pūt, vējiņi” atklāšanas koncerts “Atgriešanās” 27. maijā. Mākslinieciskais vadītājs Uldis Marhilēvičs, režisors Viktors Runtulis.
Berlīnes Filharmonijas orķestra “Eiropas koncerts” 1. maijā koncertzālē “Lielais dzintars”. Mecosoprāns Elīna Garanča, diriģents Kirils Petrenko.
Grupas “Prāta vētra” koncerttūre “Gads bez kalendāra” no 23. jūlija līdz 20. augustam Jelgavā, Valmierā, Daugavpilī, Ventspilī un Rīgā.
Balsot par favorītiem iespējams vienu reizi dienā, autorizējoties ar savu e-pastu vai sociālo mediju profilu. Finālam izvirzītie darbi tiks paziņoti 26. septembrī.
“Kilograms kultūras 2022”nominantus žūrija izvirza desmit kategorijās, bet finālistus skatītāji un klausītāji izvēlas trīs balsojumos – Pavasara, Rudens un Ziemas.
Rudens balsojumam izvirzītie darbi Latvijas Radio (LR), Latvijas Televīzijas un sabiedrisko mediju portāla LSM žūrijas redzējumā atzīti par oriģinālākajiem un kvalitatīvākajiem Latvijas kultūras notikumiem, kas tapuši no 2022. gada maija līdz 31. augustam un ir cienīgi cīnīties par iespēju iegūt balvu “Kilograms kultūras”.
Žūrijā, kā ierasts, darbojas LTV, LR un LSM kultūras jomas profesionāļi – LTV Kultūras raidījumu redakcijas vadītāja Ieva Rozentāle, žurnālistes Lilita Eglīte, Anete Ašmane, Daira Āboliņa un Henrieta Verhoustinska, LTV raidījuma “Kultūrdeva” producents un mūzikas žurnālists Kaspars Zaviļeiskis, LR3 “Klasika” direktore Gunda Vaivode un žurnālisti Orests Silabriedis, Liene Jakovļeva, LR1 žurnālists Toms Treibergs, kā arī portāla LSM kultūras sadaļas redaktore Laila Burāne.
“Kilograms kultūras” ir sabiedrisko mediju apbalvojums kultūras jomā, kas apliecina sabiedrisko mediju aktīvu līdzdarbību Latvijas kultūras dzīves procesos. Balvu piešķir Latvijas Televīzija, Latvijas Radio un Latvijas sabiedrisko mediju portāls LSM. Tradīcija aizsākta 2012. gadā, kad balvas tika pasniegtas par spilgtākajiem 2011. gada kultūras notikumiem.
Nacionālo bruņoto spēku Štāba orķestris sāk jaunu koncertsezonu; koncerts arī Dobelē
Jelgavas Pilsētas bibliotēkā skatāma Gundegas Zikmanes akvareļu izstāde
Laists klajā veltījums aizgājušajiem grupas “Linga” mūziķiem (VIDEO)
Tapis rudens ceļvedis skolēniem
Alunāna Jelgavas teātris sezonu atklās ar pirmizrādi
Jelgavā uzstāsies Liepājas Simfoniskais orķestris un vijolnieks Daniils Bulajevs
Lai komentētu, jums jāpiesakās sistēmā.
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.